1 தெசலோனிக்கர் 5:14-28

<br>அன்பர்களே! நாங்கள் உங்களுக்குத் தரும் அறிவுரை இதுவே: 
<br>சோம்பேறிகளுக்கு அறிவு புகட்டுங்கள்; 
<br>மனத்தளர்ச்சியுற்றவர்களுக்கு ஊக்கமூட்டுங்கள்; 
<br>வலுவற்றோர்க்கு உதவுங்கள்; 
<br>எல்லாரோடும் பொறுமையாயிருங்கள். 
<br>எவரும் தீமைக்குப் பதில் தீமை செய்யாதவாறு பார்த்துக் கொள்ளுங்கள். 
<br>உங்களுள் ஒருவருக்கொருவர் மட்டுமன்றி, எல்லாருக்கும், எப்பொழுதும் நன்மை செய்யவே நாடுங்கள். 
<br>எப்பொழுதும், மகிழ்ச்சியாக இருங்கள். 
<br>இடைவிடாது இறைவனிடம் வேண்டுங்கள். 
<br>எல்லாச் சூழ்நிலையிலும் நன்றி கூறுங்கள். 
<br>உங்களுக்காகக் கிறிஸ்து இயேசு வழியாய்க் கடவுள் வெளிப்படுத்திய திருவுளம் இதுவே. 
<br>தூய ஆவியின் செயல்பாட்டைத் தடுக்க வேண்டாம். 
<br>இறைவாக்குகளைப் புறக்கணிக்க வேண்டாம். 
<br>அனைத்தையும் சீர்தூக்கிப்பாருங்கள். நல்லதைப் பற்றிக்கொள்ளுங்கள். 
<br>எல்லா வகையான தீமைகளையும் விட்டு விலகுங்கள். 
<br>அமைதி அருளும் கடவுள்தாமே உங்களை முற்றிலும் தூய்மையாக்குவாராக. 
<br>அவரே நம் ஆண்டவர் இயேசு கிறிஸ்து வரும்போது 
<br>உங்களுடைய உள்ளம், ஆன்மா, உடல் அனைத்தையும் குற்றமின்றி முழுமையாகக் காப்பாராக! 
<br>உங்களை அழைக்கும் அவர் நம்பிக்கைக்குரியவர். அவர் இதைச் செய்வார். 
<br>சகோதர சகோதரிகளே! எங்களுக்காகவும் இறைவனிடம் வேண்டுங்கள். 
<br>தூய முத்தம் கொடுத்துச் சகோதரர் சகோதரிகள் எல்லாரையும் வாழ்த்துங்கள். 
<br>அவர்கள் எல்லாருக்கும் இத்திருமுகத்தை வாசித்துக்காட்ட வேண்டுமென்று 
<br>ஆண்டவர் பெயரால் ஆணையிடுகிறேன். 
<br>நம் ஆண்டவர் இயேசு கிறிஸ்துவின் அருள் உங்களோடு இருப்பதாக!

எழுதப்பட்ட சூழலும் நோக்கமும்
ஒரு பகுதி
உட்பிரிவுகள்
பவுல் எழுதிய முதல் மடல்